ग्रेटर कैलाश च अस इक मकान अन्दर गे। उत्थें इक अधकड़ उमरी दा आदमी बैठे दा हा। अजीत कौर ने उसी सारी गल्ल सनाई। उ’न्ने आखेआ ‘में इं’दे लेई लंडन च पौंडें दा बंदोबस्त करी सकनां। उत्थें मेरा इक रिश्तेदार ऐ। एह् मिगी भारती मुद्रा च च जिन्ने रपेs देंगन, उसदे स्हाबें गै इ’नें गी पौंड मिली जांगन। हर इक पौंड पिच्छें 30 रपेs देने पौंगन’। अजीत कौर ने मेरे पासै दिक्खेआ जे क्या सौदा मंजूर ऐ? में उस्सै लै फैसला नेईं करी सकेआ। इक ते पौंड दा सरकारी रेट 18 रपेs हा। दूआ मिगी इस किस्म दे लैंने-देने कोला डर लग्गा। एह् तरीका गैर-कनूनी हा ते जेकर में पैसे इत्थें देई ओड़ां ते लंडन मिगी पौंड नेईं थ्होन, तां फ्ही? में छड़ा इयै आखे, ‘में सोचियै कल्ल पता देंग।’